Last saved by: Pollák Stanislav

OKRESNÁ PROKURATÚRA KOŠICE I 
Mojmírova 5, 041 47 Košice 1

Číslo: 4 Pv 205/15/8802	Košice I 18.08.2016 
EEČ: 2-63-120-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorá je trestne stíhaná pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX I zo dňa 16.6.2015 spisová značka dňa, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

 Košiciach dňa 19.03.2015 v čase okolo 16.00 hod. na ul. Americká trieda v predajni OD Lidl odcudzila z predajnej plochy 8 kusov fliaš s alkoholom 0,7 L Jägermeister 35% a 1ks fľaše s alkoholom 0,5 L Finlandia a to tým spôsobom, že uvedený tovar si vložila do príručnej termo tašky prehodenej cez rameno a takto prešla cez pokladničnú zónu bez zaplatenia tovaru, čím pre spoločnosť XXXXX, so sídlom XXXXX v Bratislave spôsobila škodu vo výške 103,91,-€ a za obdobný čin bola v predchádzajúcich 12 mesiacoch postihnutá a to OO PZ XXXXX - Staré mesto, blokovou pokutou nezaplatenou na mieste vo výške 30,-€, č. bloku E 18016567 zo dňa 12.03.2015.  

Uznesením prokurátora Okresnej prokuratúry XXXXX I zo dňa 16.6.2015, spisová značka dňa, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
 Uznesením povereného príslušníka PZ Obvodného oddelenia PZ XXXXX -  Ťahanovce, sp. zn. ČVS:ORPP-1159/TH-KE-KE-2015 zo dňa 01.05.2015 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku bolo vznesené obvinenie XXXXX pre prečin krádeže podľa § 212 ods. 2 písm. f) Trestného zákona, na tom skutkovom základe, že 

- v Košiciach dňa 19.03.2015 v čase okolo 16.00 hod. na ul. Americká trieda v predajni OD Lidl odcudzila z predajnej plochy 8 kusov fliaš s alkoholom 0,7 L Jägermeister 35% a 1ks fľaše s alkoholom 0,5 L Finlandia a to tým spôsobom, že uvedený tovar si vložila do príručnej termo tašky prehodenej cez rameno a takto prešla cez pokladničnú zónu bez zaplatenia tovaru, čím pre spoločnosť XXXXX, so sídlom XXXXX v Bratislave spôsobila škodu vo výške 103,91,-€ a za obdobný čin bola v predchádzajúcich 12 mesiacoch postihnutá a to OO PZ XXXXX - Staré mesto, blokovou pokutou nezaplatenou na mieste vo výške 30,-€, č. bloku E 18016567 zo dňa 12.03.2015. 

	XXXXX prokuratúry XXXXX I uznesením sp. zn. 4 Pv 205/15/8802 zo dňa 16.06.2015 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvinenej XXXXX pre citovaný prečin a zároveň jej uložil v zmysle § 216 ods. 2 Trestného poriadku skúšobnú dobu v trvaní 12 mesiacov.  

	Predmetné uznesenie prokurátora nadobudlo právoplatnosť dňa 26.06.2015. 

	Podľa § 217 ods. 1 Trestného poriadku, ak obvinená v priebehu skúšobnej doby viedol riadny život, splnila povinnosť nahradiť spôsobenú škodu a vyhovela aj ďalším uloženým obmedzeniam a povinnostiam, rozhodne prokurátor, že sa obvinená osvedčila. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

	Vzhľadom k tomu, že obvinená XXXXX viedla v priebehu skúšobnej doby riadny život, z odpisu registra trestov vyplýva, že sa v skúšobnej dobe nedopustila žiadnej trestnej činnosti, nebola ani priestupkovo riešená, čím takto naplnila zákonné podmienky uvedené v ust. § 217 od. 1 Trestného poriadku pre osvedčenie, z toho dôvodu bolo potrebné rozhodnúť tak, ako je to uvedené vo výrokovej časti tohto uznesenia. 
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Stanislav Pollák
prokurátor